ddrg/super_eurlex huggingface dataset:
Uredba Komisije (ES) št. 898/2001

z dne 7. maja 2001

o dopolnitvi Priloge k Uredbi (ES) št. 2400/96 o vnosu nekaterih imen v "Register zaščitenih označb porekla in zaščitenih geografskih označb", določen v Uredbi Sveta (EGS) št. 2081/92 o zaščiti geografskih označb in označb porekla za kmetijske proizvode in živila

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1], kakor je bila nazadnje spremenjena z Uredbo Komisije (ES) št. 2796/2000 [2], in zlasti člena 6(3) in (4) Uredbe,

ob upoštevanju naslednjega:

(1) V skladu s členom 5 Uredbe (EGS) št. 2081/92 je Španija poslala Komisiji vlogo za registracijo imena kot geografske označbe.

(2) V skladu s členom 6(1) navedene uredbe je ugotovljeno, da vloga izpolnjuje vse zahteve iz tega člena in zlasti vsebuje vse zahtevane informacije v skladu s členom 4 Uredbe.

(3) Komisija po objavi v Uradnem listu Evropskih skupnosti [3] ni prejela nobenega ugovora po členu 7 navedene uredbe glede imena iz Priloge k tej uredbi.

(4) Ime je zato treba vnesti v "Register zaščitenih označb porekla in zaščitenih geografskih označb" in zaščititi po vsej Skupnosti kot zaščiteno geografsko označbo.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 509/2001 [5] –

SPREJELA NASLEDNJO UREDBO:

Člen 1

Ime v Prilogi k tej uredbi se doda Prilogi k Uredbi (ES) št. 2400/96 in vnese kot zaščitena geografska označba (ZGO) v "Register zaščitenih označb porekla in zaščitenih geografskih označb" iz člena 6(3) Uredbe (EGS) št. 2081/92.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. maja 2001

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 324, 21.12.2000, str. 26.

[3] UL C 264, 14.9.2000, str. 2.

[4] UL L 327, 18.12.1996, str. 11.

[5] UL L 76, 16.3.2001, str. 7.

--------------------------------------------------

PRILOGA

PROIZVODI, NAŠTETI V PRILOGI I K POGODBI ES, NAMENJENI ZA PREHRANO LJUDI

Mesni izdelki

ŠPANIJA

Lacón Gallego (ZGO)

--------------------------------------------------
Uredba Komisije (ES) št. 1343/2001

z dne 3. julija 2001

o spremembi Uredbe (ES) št. 449/2001 o določitvi podrobnih pravil za uporabo Uredbe Sveta (ES) št. 2201/96 v zvezi s programom pomoči za predelano sadje in zelenjavo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trga za predelano sadje in zelenjavo [1], kakor je bila nazadnje spremenjena z Uredbo (ES) št. 2699/2000 [2], in zlasti člena 6(1) Uredbe,

ob upoštevanju naslednjega:

(1) Člen 3(4)(e) Uredbe Komisije (ES) št. 449/2001 [3] določa, da se pogoji, ki urejajo plačilo surovin organizaciji proizvajalcev s strani predelovalca, določijo v pogodbah, in poleg tega posebej določa, da rok plačila ne sme presegati 60 dni od datuma dobave vsake pošiljke.

(2) Za zagotovitev potrebne prožnosti in za lažje upravljanje programa je treba rok podaljšati do konca drugega meseca po mesecu dobave. Ta določba se uporablja samo za pogodbe, sklenjene po začetku veljavnosti te uredbe.

(3) Ukrepi, predvideni s to uredbo so v skladu z mnenjem Upravljalnega odbora za predelano sadje in zelenjavo –

SPREJELA NASLEDNJO UREDBO:

Člen 1

Člen 3(4)(e) se nadomesti z naslednjim:

"(e) cena, plačana za surovine, ki se lahko razlikujejo glede na sorto in/ali kakovost in/ali dobavni rok.

Pri paradižnikih, breskvah in hruškah mora pogodba določati tudi stopnjo dobave, na katero se nanaša ta cena, in plačilne pogoje. Noben plačilni rok ne sme presegati dveh mesecev od konca meseca dobave vsake pošiljke."

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 3. julija 2001

Za Komisijo

Franz Fischler

Član Komisije

[1] UL L 297, 21.11.1996, str. 29.

[2] UL L 311, 12.12.2000, str. 9.

[3] UL L 64, 6.3.2001, str. 16.

--------------------------------------------------
Uredba Komisije (ES) št. 2494/2001

z dne 19. decembra 2001

ki spreminja Uredbo (ES) št. 80/2001 glede možnosti ponudbe ribiških proizvodov, ki so umaknjeni iz prodaje na trgu

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 104/2000 z dne 17. decembra 1999 o skupni ureditvi trga za ribiške proizvode in proizvode iz ribogojstva [1], zlasti člena 34(2),

ob upoštevanju naslednjega:

(1) Na podlagi Uredbe (ES) št. 80/2001 z dne 16. januarja 2001, ki določa podrobna pravila za uporabo Uredbe Sveta (ES) št. 104/2000 glede obvestil v zvezi s priznavanjem organizacij proizvajalcev, določanjem cen in intervencije v okviru skupne ureditve trga za ribiške proizvode in proizvode iz ribogojstva [2], države članice sporočijo Komisiji za vsak proizvod, ki je bil umaknjen s trga, vrednosti ter količine ponujenih proizvodov, razčlenjene po možnostih ponudbe, ki so določene v Uredbi Komisije (EGS) št. 1501/83 [3].

(2) Uredba (EGS) št. 1501/83 je bila razveljavljena in jo je nadomestila Uredba (ES) št. 2493/2001 [4], v kateri je povečano število možnosti ponudbe.

(3) Uredbo (ES) št. 80/2001 je treba torej ustrezno spremeniti.

(4) Ukrepi, predvideni v tej uredbi, so v skladu z mnenjem Upravljalnega odbora za ribiške proizvode –

SPREJELA NASLEDNJO UREDBO:

Člen 1

Tabelo 9 v Prilogi VIII k Uredbi (ES) št. 80/2001 nadomesti naslednja tabela:

"TABELA 9

Uporaba proizvodov, umaknjenih s trga

Koda | Uporaba proizvodov, umaknjenih s trga |

FMEAL | Uporaba po predelavi v moko (živalska krma) |

OTHER | Uporaba v svežem stanju ali konzervirano (živalska krma) |

NOALIM | Uporaba proizvodov, ki se ne uporabljajo za prehrano živali |

DIST | Prosta distribucija |

BAIT | Vaba" |

Člen 2

Ta uredba začne veljati sedmi dan po objavi v Uradnem listu Evropskih skupnosti.

Uporablja se od 1. januarja 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. decembra 2001

Za Komisijo

Franz Fischler

Član Komisije

[1] UL L 17, 21.1.2000, str. 22.

[2] UL L 13, 17.1.2001, str. 3.

[3] UL L 152, 10. 6.1983, str. 22.

[4] UL L 337, 20.12.2001, str. 20.

--------------------------------------------------
Uredba Komisije (ES) št. 2036/2001

z dne 17. oktobra 2001

o dopolnitvi Priloge k Uredbi (ES) št. 2400/96 o vnosu nekaterih imen v "Register zaščitenih označb porekla in zaščitenih geografskih označb", določen v Uredbi Sveta (EGS) št. 2081/92 o zaščiti geografskih označb in označb porekla za kmetijske proizvode in živila

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1], kakor je bila nazadnje spremenjena z Uredbo Komisije (ES) št. 2796/2000 [2], in zlasti člena 6(3) in (4) Uredbe,

ob upoštevanju naslednjega:

(1) V skladu s členom 5 Uredbe (EGS) št. 2081/92 sta Francija in Italija poslali Komisiji sedem vlog za registracijo nekaterih imen kot označb porekla ali geografskih označb.

(2) V skladu s členom 6(1) navedene uredbe je ugotovljeno, da vseh sedem vlog izpolnjuje vse zahteve iz tega člena in zlasti vsebuje vse zahtevane informacije v skladu s členom 4 Uredbe.

(3) Komisija po objavi v Uradnem listu Evropskih skupnosti [3] ni prejela nobenega ugovora po členu 7 navedene uredbe glede imen iz Priloge k tej uredbi.

(4) Imena se zato vnesejo v "Register zaščitenih označb porekla in zaščitenih geografskih označb" in se zaščitijo po vsej Skupnosti kot zaščitene označbe porekla in zaščitene geografske označbe.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 1971/2001 [5] –

SPREJELA NASLEDNJO UREDBO:

Člen 1

Imena v Prilogi k tej uredbi se dodajo Prilogi k Uredbi (ES) št. 2400/96 in vnesejo kot zaščitene označbe porekla (ZOP) ali zaščitene geografske označbe (ZGO) v "Register zaščitenih označb porekla in zaščitenih geografskih označb" iz člena 6(3) Uredbe (EGS) št. 2081/92.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. oktobra 2001

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 324, 21.12.2000, str. 26.

[3] UL C 297, 19.10.2000, str. 2.UL C 297, 19.10.2000, str. 4.UL C 313, 1.11.2000, str. 5.UL C 330, 21.11.2000, str. 2.UL C 331, 22.11.2000, str. 7.UL C 366, 20.12.2000, str. 9.UL C 366, 20.12.2000, str. 12.

[4] UL L 327, 18.12.1996, str. 11.

[5] UL L 269, 10.10.2001, str. 5.

--------------------------------------------------

PRILOGA

PROIZVODI, NAŠTETI V PRILOGI I K POGODBI ES, NAMENJENI ZA PREHRANO LJUDI

Sveže meso in drobovina

FRANCIJA

Taureau de Camargue (ZOP)

Mesni izdelki

FRANCIJA

Boudin blanc de Rethel (ZGO)

Jambon sec et noix de jambon sec des Ardennes (ZGO)

Olja in maščobe

Oljčno olje

FRANCIJA

Huile d’olive d’Aix-en-Provence (ZOP)

Huile d’olive de Haute-en-Provence (ZOP)

ITALIJA

Veneto Valpolicella, Veneto Euganei e Berici, Veneto del Grappa (ZOP)

ŽIVILA, NAŠTETA V PRILOGI I K UREDBI (EGS) št. 2081/92

Kruh, fino pecivo, slaščice in drugi pekovski izdelki

ITALIJA

Coppia Ferrarese (ZGO)

--------------------------------------------------
Uredba Komisije (ES) št. 911/2001

z dne 10. maja 2001

o razširitvi seznama proizvodov iz Priloge I k Uredbi Sveta (ES) št. 2200/96

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1], kakor je bila nazadnje spremenjena z Uredbo Komisije (ES) št. 718/2001 [2], in zlasti člena 2(3) Uredbe,

ob upoštevanju naslednjega:

(1) Klasifikacija proizvodov po skupnih obveznih standardih za sveže sadje in zelenjavo predstavlja referenčni okvir, ki spodbuja pošteno trgovanje in transparentnost trga ter s trga izloča proizvode nezadovoljive kakovosti. Pomaga tudi izboljšati dobičkonosnost proizvodnje.

(2) S pomočjo predstavnikov sektorja iz Evropskega združenja gojiteljev gob, je delovna skupina Ekonomske komisije OZN za Evropo (ECE) za standardizacijo pokvarljivih živil in razvoj kakovosti ravnokar soglasno sprejela nov standard za gojene gobe iz rodu Agaricus. Ker znaten obseg in vrednost trgovine z gojenimi gobami znotraj in izven Skupnosti upravičujeta sprejetje standarda, je treba proizvod dodati na seznam proizvodov, ki jih je treba dobaviti potrošniku sveže in za katere veljajo standardi.

(3) Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo —

SPREJELA NASLEDNJO UREDBO:

Člen 1

Gojene gobe se dodajo na seznam iz Priloge I k Uredbi (ES) št. 2200/96.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 10. maja 2001

Za Komisijo

Franz Fischler

Član Komisije

[1] UL L 297, 21.11.1996, str. 1.

[2] UL L 100, 11.4.2001, str. 12.

--------------------------------------------------
Uredba Komisije (ES) št. 1880/2001

z dne 26. septembra 2001

o spremembi Uredbe (ES) št. 1621/1999 o določitvi podrobnih pravil za uporabo Uredbe Sveta (ES) št. 2201/96 glede pomoči pri pridelavi grozdja za proizvodnjo nekaterih sort rozin

KOMISIJA EVROPSKIH SKUPNOSTI JE —

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trgov za predelano sadje in zelenjavo [1], kakor je bila nazadnje spremenjena z Uredbo (ES) št. 1239/2001 [2], in zlasti člena 7(5) Uredbe,

ob upoštevanju naslednjega:

(1) Člen 13(2)(d) Uredbe Komisije (ES) št. 1621/1999 z dne 22. julija 1999 o določitvi podrobnih pravil za uporabo Uredbe Sveta (ES) št. 2201/96 glede pomoči pri pridelavi grozdja za proizvodnjo nekaterih sort rozin [3], kakor je bila spremenjena z Uredbo (ES) št. 2256/1999 [4], določa za tržne udeležence, ki so imeli koristi od ukrepa, določenega z Uredbo Sveta (ES) št. 399/94 z dne 21. februarja 1994 o posebnih ukrepih za rozine [5], kakor je bila spremenjena z Uredbo (ES) št. 2826/2000 [6], prehodne ukrepe glede obveznosti uporabe plastičnih skladalnih zabojčkov za dobavo nepredelanih rozin. V odgovor na zahtevo Grčije, ki je poročala o težavah pri dobavi takih zabojčkov, je treba te prehodne ukrepe kot izjemen ukrep podaljšati za eno leto in zato določiti vmesno stopnjo 75 % dobavljenih in uskladiščenih količin v teh zabojčkih za tržno leto 2001/02.

(2) Člen 5(1) Uredbe (ES) št. 1621/1999 določa, da je treba pogodbe skleniti do 1. avgusta pred tekočim tržnim letom, te pogodbe pa morajo od posameznih proizvajalcev ali organizacij proizvajalcev zahtevati dobavo vseh pridelanih količin v skladalnih plastičnih zabojčkih, brez poseganja v prehodne določbe iz člena 13(2)(d). Glede na spremembo teh prehodnih določb za tržno leto 2001/02 se končni datum za sklenitev pogodb preloži na 30. september 2001 za tekoče leto.

(3) Ukrepi, predvideni s to uredbo, so v skladu z mnenjem Upravljalnega odbora za predelano sadje in zelenjavo —

SPREJELA NASLEDNJO UREDBO:

Člen 1

Člen 13(2) Uredbe (ES) št. 1621/1999 se spremeni:

1. Točka (c) se nadomesti z naslednjim:

"(c) Pogodbe iz člena 5 se podpišejo med proizvajalci ali organizacijami proizvajalcev in predelovalci, ki so vložili zahtevke za registracijo v podatkovni zbirki, preden se sklenejo pogodbe; pogodbe za tržna leta 1999/2000, 2000/01 in 2001/02 se sklenejo do 1. novembra 1999, 1. septembra 2000 in 30. septembra 2001 za ustrezno leto".

2. Tretja alinea točke (d) se nadomesti z naslednjim:

"— najmanj 75 % količin, dobavljenih in uskladiščenih med tržnim letom 2001/02".

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. septembra 2001

Za Komisijo

Franz Fischler

Član Komisije

[1] UL L 297, 21.11.1996, str. 29.

[2] UL L 171, 26.3.2001, str. 1.

[3] UL L 192, 24.7.1999, str. 21.

[4] UL L 275, 26.10.1999, str. 13.

[5] UL L 54, 25.2.1994, str. 3.

[6] UL L 328, 23.12.2000, str. 2.

--------------------------------------------------
Uredba Komisije (ES) št. 3/2001

z dne 3. januarja 2001

o spremembi Uredbe (ES) št. 2734/2000 o spremembi Uredbe (EGS) št. 1627/89 o odkupu govejega mesa z razpisom in o odstopanju od ali spremembi Uredbe (ES) št. 562/2000 o določitvi podrobnih pravil za uporabo Uredbe Sveta (ES) št. 1254/1999 glede odkupa govejega mesa

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1] in zlasti člena 47(8) Uredbe,

ob upoštevanju naslednjega:

(1) Uredba Komisije (ES) št. 2734/2000 z dne 14. decembra 2000 o spremembi Uredbe (EGS) št. 1627/89 o odkupu govejega mesa z razpisom in o odstopanju od ali spremembi Uredbe (ES) št. 562/2000 o določitvi podrobnih pravil za uporabo Uredbe Sveta (ES) št. 1254/1999 glede odkupa govejega mesa [2] uvaja številne spremembe in odstopanja od Uredbe (ES) št. 562/2000 [3], da bi se soočila z izrednimi razmerami na trgu zaradi nedavnih dogodkov v zvezi z govejo spongiformno encefalopatijo (BSE).

(2) Ob upoštevanju teh izrednih razmer na trgu in da bi izboljšali učinkovitost intervencijskih ukrepov, predvidenih z Uredbo (ES) št. 2734/2000, je treba predvideti odstopanje od člena 4(2)(g) Uredbe (ES) št. 562/2000, kar zadeva največjo maso klavnih trupov, tako, da se ne določi nobena omejitev mase za drugi razpis iz člena 6(1) Uredbe (ES) št. 2734/2000, to je prvi razpis, odprt januarja 2001.

(3) Za živali, ki pripadajo govejim pasmam, naštetim v Prilogi I k Uredbi Komisije (ES) št. 2342/1999 z dne 28. oktobra 1999 o določitvi podrobnih pravil za uporabo Uredbe Sveta (ES) št. 1254/1999 o skupni tržni ureditvi za goveje in telečje meso v zvezi s programi premij [4], kakor je bila nazadnje spremenjena z Uredbo (ES) št. 2733/2000 [5], se ne šteje, da pripadajo mesnim pasmam. Za te živali ne sme veljati člen 7 Uredbe (ES) št. 2734/2000, ker ne prispevajo k znižanju proizvodnje.

(4) Uredbo (ES) št. 2734/2000 je treba ustrezno spremeniti.

(5) Glede na razvoj dogodkov mora ta uredba začeti veljati takoj.

(6) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso –

SPREJELA NASLEDNJO UREDBO:

Člen 1

Uredba (ES) št. 2734/2000 se spremeni:

1. Zadnji stavek člena 6(1) se nadomesti z:

"Vendar je za prvi razpis največja masa 430 kg, za drugi razpis pa ne velja nobena omejitev glede največje mase klavnih trupov."

2. V drugem pododstavku člena 7 se naslednja alinea doda za besedami

"V ta namen"

:

"— živali pripadajo govejim pasmam, razen tistim, naštetim v Prilogi I k Uredbi (ES) št. 2342/1999."

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 3. januarja 2001

Za Komisijo

Franz Fischler

Član Komisije

[1] UL L 160, 26.6.1999, str. 21.

[2] UL L 316, 15.12.2000, str. 45.

[3] UL L 68, 16.3.2000, str. 22.

[4] UL L 281, 4.11.1999, str. 30.

[5] UL L 316, 15.12.2000, str. 44.

--------------------------------------------------
Uredba Komisije (ES) št. 1564/2001

z dne 31. julija 2001

o spremembi Uredbe (ES) št. 562/2000 o vakuumskem pakiranju nekaterih kosov intervencijskega govejega mesa in o popravku Uredbe (ES) št. 1209/2001

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1], kakor je bila nazadnje spremenjena z Uredbo (ES) št. 1512/2001 [2], in zlasti člena 47(8) Uredbe,

ob upoštevanju naslednjega:

(1) Uredba Komisije (ES) št. 562/2000 z dne 15. marca 2000 o določitvi podrobnih pravil za uporabo Uredbe Sveta (ES) št. 1254/1999 glede odkupa govejega mesa [3], kakor je bila nazadnje spremenjena z Uredbo (ES) št. 1082/2001 [4], določa zlasti pravila o pakiranju kosov takoj po odkoščenju mesa in specifične zahteve za intervencijsko odkoščevanje.

(2) Na temelju izkušenj je treba razjasniti razmere v zvezi z možnostjo vakuumskega pakiranja nekaterih posameznih kosov intervencijskega govejega mesa. Uredba (ES) št. 562/2000 bi morala biti zato temu ustrezno spremenjena.

(3) Člen 1(2)(b) angleške različice Uredbe Komisije (ES) št. 1209/2001 z dne 20. junija 2001 o odstopanju od Uredbe (ES) št. 562/2000 o določitvi podrobnih pravil za uporabo Uredbe Sveta (ES) št. 1254/1999 glede odkupa govejega mesa [5], kakor je bila spremenjena z Uredbo (ES) št. 1496/2001 [6], vsebuje napako. Zato je treba to uredbo popraviti.

(4) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso –

SPREJELA NASLEDNJO UREDBO:

Člen 1

V Prilogi V k Uredbi (ES) št. 562/2000 se doda naslednja točka 3:

"3. VAKUUMSKO PAKIRANJE NEKATERIH POSAMEZNIH KOSOV

Države članice se lahko odločijo, da dovolijo vakuumsko pakiranje namesto posamičnega zavijanja, kakor je predvideno v točki 1 za kose kod INT 12, 13, 14, 15, 16, 17 in 19."

Člen 2

Člen 1(2)(b) angleške različice Uredbe (ES) št. 1209/2001 se glasi:

"Zadeva samo angleško različico"

.

Člen 3

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 31. julija 2001

Za Komisijo

Frederik Bolkestein

Član Komisije

[1] UL L 160, 26.6.1999, str. 21.

[2] UL L 201, 26.7.2001, str. 1.

[3] UL L 68, 16.3.2000, str. 22.

[4] UL L 149, 2.6.2001, str. 19.

[5] UL L 165, 21.6.2001, str. 15.

[6] UL L 197, 21.7.2001, str. 3.

--------------------------------------------------
Uredba Komisije (ES) št. 31/2002

z dne 9. januarja 2002

o spremembi Uredbe Sveta (ES) št. 669/97 o odprtju in upravljanju tarifnih kvot Skupnosti za nekatere ribe in ribiške proizvode s poreklom s Ferskih otokov

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 669/97 z dne 14. aprila 1997 o odprtju in upravljanju tarifnih kvot Skupnosti za nekatere ribe in ribiške proizvode s poreklom s Ferskih otokov, ki podrobno opredeljuje določbe za spremembo in prilagoditev teh ukrepov ter razveljavlja Uredbo (ES) št. 1983/95 [1], nazadnje spremenjena z Uredbo Komisije (ES) št. 2471/1999 [2], in zlasti členov 5 in 6 Uredbe,

ob upoštevanju naslednjega:

(1) Sklep št. 2/2001 Skupnega odbora ES/Danske-Ferskih otokov z dne 11. julija 2001 spremenil preglednico II v Prilogi k Protokolu št. 1 Sporazuma med Evropsko skupnostjo na eni strani in Vlado Danske in deželna vlado Ferskih otokov na drugi strani [3], tako da je letno tarifno kvoto za škampe, kozice in norveške jastoge, pripravljene ali konzervirane, povečal z 2000 na 3000 ton. Ta sklep je začel veljati 1. septembra 2001.

(2) Obseg letne tarifne kvote za škampe, kozice in norveške jastoge, navedene v Prilogi k Uredbi (ES) št. 669/97 pod zaporedno številko 09.0679, treba zaradi tega povečanja spremeniti.

(3) Ukrepi, predvideni s to uredbo, so v skladu z mnenjem Odbora za carinski zakonik –

SPREJELA NASLEDNJO UREDBO:

Člen 1

V Prilogi k Uredbi (ES) št. 669/97 se obseg letne tarifne kvote za škampe, kozice in norveške jastoge, pripravljene ali konzervirane, z zaporedno številko 09.0679, poveča na 3000 ton.

Člen 2

Ta uredba začne veljati dan po objavi v Uradnem listu Evropskih skupnosti.

Uporablja se od 1. septembra 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. januarja 2002

Za Komisijo

Frederik Bolkestein

Član Komisije

[1] UL L 101, 18.4.1997, str. 1.

[2] UL L 301, 24.11.1999, str. 3.

[3] UL L 219, 14.8.2001, str. 29.

--------------------------------------------------